钦定古今图书集成/理学汇编/学行典/第241卷 > 胡寿卿
## 钦定古今图书集成/理学汇编/学行典/第241卷 > 胡寿卿

按《歙县志》：“胡寿卿，字本仁，号南山，路口人。阅《节侠列
传》，则掀髯呼酒，里族窘乏，辄倾橐周之。洪武二十七
年，邑奉部牒兴水利，寿卿自任邑西永丰新堨，阅一
载堨成，溉田三千七百馀亩。邑上其事，委勘官核实，
诏邑令李珊褒之，珊手为制记，并赠以诗。江浦令与
寿卿更相友善，携其一子往，遂籍江浦，衣冠踵盛称
‘右族’”云。